Hyväksytyt tekstit - Talouspolitiikan eurooppalainen ohjausjakso: vuoden 2016 painopisteiden täytäntöönpano - Keskiviikko 26. lokakuuta 2016\nKeskiviikko 26. lokakuuta 2016 - Strasbourg Lopullinen painos\nTalouspolitiikan eurooppalainen ohjausjakso: vuoden 2016 painopisteiden täytäntöönpano\n– ottaa huomioon Euroopan unionin toiminnasta tehdyn sopimuksen (SEUT), erityisesti sen 121 artiklan 2 kohdan ja 136 artiklan,\n– ottaa huomioon 18. toukokuuta 2016 annetun komission tiedonannon vuoden 2016 maakohtaisista suosituksista (COM(2016)0321),\n– ottaa huomioon 28. ja 29. kesäkuuta 2016 kokoontuneen Eurooppa-neuvoston päätelmät (EUCO 26/16),\n– ottaa huomioon 25. helmikuuta 2016 antamansa päätöslauselman aiheesta ”Talouspolitiikan eurooppalainen ohjausjakso: vuotuinen kasvuselvitys 2016”(1),\n– ottaa huomioon 7. huhtikuuta 2016 annetun komission tiedonannon ”Talouspolitiikan EU-ohjausjakso 2016: rakenneuudistusten edistymisen arviointi, makrotalouden epätasapainojen ehkäiseminen ja korjaaminen sekä asetuksen (EU) N:o 1176/2011 nojalla tehtävien perusteellisten tarkastelujen tulokset” (COM(2016)0095),\n– ottaa huomioon komission kertomukset ”Vuotuinen kasvuselvitys 2016” (COM(2015)0690), ”Kertomus varoitusmekanismista – vuosi 2016” (COM(2015)0691) ja ”Luonnos yhteiseksi työllisyysraportiksi” (COM(2015)0700) sekä komission suosituksen neuvoston suositukseksi euroalueen talouspolitiikasta (COM(2015)0692) ja 26. marraskuuta 2015 tehdyn komission ehdotuksen Euroopan parlamentin ja neuvoston asetukseksi rakenneuudistusten tukiohjelman perustamisesta kaudeksi 2017–2020 (COM(2015)0701),\n– ottaa huomioon 24. kesäkuuta 2015 antamansa päätöslauselman aiheesta ”Talouden ohjausjärjestelmän uudelleentarkastelu: tilannekatsaus ja haasteet”(2),\n– ottaa huomioon Euroopan strategisten investointien rahastosta, Euroopan investointineuvontakeskuksesta ja Euroopan investointihankeportaalista sekä asetusten (EU) N:o 1291/2013 ja (EU) N:o 1316/2013 muuttamisesta – Euroopan strategisten investointien rahasto – 25. kesäkuuta 2015 annetun Euroopan parlamentin ja neuvoston asetuksen (EU) 2015/1017(4),\n– ottaa huomioon 17. kesäkuuta 2015 annetun komission tiedonannon ”Euroopan unionin oikeudenmukainen ja tehokas yhteisöjärjestelmä: viisi keskeistä toiminta-alaa” (COM(2015)0302),\n– ottaa huomioon 5. helmikuuta 2013(5) ja 15. syyskuuta 2016(6) antamansa päätöslauselmat pk-yritysten rahoituksen saannin parantamisesta,\n– ottaa huomioon talous- ja raha-asioiden valiokunnan mietinnön sekä työllisyyden ja sosiaaliasioiden valiokunnan, sisämarkkina- ja kuluttajansuojavaliokunnan, aluekehitysvaliokunnan ja kulttuuri- ja koulutusvaliokunnan lausunnot (A8-0309/2016),\nA. toteaa, että komission kevään 2016 ennusteen mukaan kasvun odotetaan olevan euroalueella 1,6 prosenttia ja koko EU:ssa 1,8 prosenttia vuonna 2016;\nB. toteaa, että Euroopassa on edelleen suuri investointivaje, ja katsoo, että unionissa on tarpeen lisätä sisäistä kysyntää ja korjata makrotalouden epätasapainotiloja samalla kun lisätään edelleen investointeja;\nC. toteaa, että EU:ssa työttömyys yleensä (ja rakenteellinen työttömyys erityisesti) on edelleen yksi suurimmista ongelmista jäsenvaltioille, sillä työttömyys on nykyään erittäin korkea (EU:ssa on 10,5 miljoonaa pitkäaikaistyötöntä); toteaa, että vaikka luvut ovat kohentuneet jonkin verran viime vuosista, nuorisotyöttömyys ja työttömyysaste ovat Euroopan syrjäisillä alueilla kaiken kaikkiaan edelleen koko unionin keskimääräistä työttömyysastetta huomattavasti korkeammat;\nD. ottaa huomioon, että öljyn hintojen lasku ja hidas talouskasvu vuoden 2016 alussa näyttävät olevan eräitä lisätekijöitä siinä, että inflaatioaste on pudonnut alle nollan;\nE. toteaa, että poliittiset tapahtumat, kuten Yhdistyneen kuningaskunnan kansanäänestystulos ja suhteet Venäjään, samoin kuin epävarmuus maailmantalouden kehityksestä ovat osaltaan jarruttaneet investointeja entisestään;\nF. ottaa huomioon, että myös jäsenvaltioihin saapuvat pakolaisvirrat ovat jarruttaneet investointeja jäsenvaltioissa;\nG. ottaa huomioon, että eurooppalaisen ohjausjakson yhteydessä jäsenvaltioille annettujen suositusten toteutusaste on jäsenvaltioiden keskuudessa sama kuin yksipuolisten OECD:n suositusten (29 prosenttia, kun vuonna 2014 toteutusaste oli 30 prosenttia);\nH. toteaa pitäneensä vuotuisesta kasvuselvityksestä 2016 antamassaan päätöslauselmassa myönteisenä parempaa keinovalikoimaa ja pyytäneensä kiinnittämään erityishuomiota euroalueeseen; toteaa lisäksi, että päätöslauselmassa korostettiin investointien lisäämisen, kestävien uudistusten ja finanssipoliittisen vastuun merkitystä, millä pyritään edistämään nopeampaa kasvuvauhtia ja Euroopan elpymistä;\nEuroopan haasteet maailmanlaajuisen talouden laskusuhdanteen yhteydessä\n1. panee huolestuneena merkille, että EU:n talous kasvaa vähemmän kuin Euroopan kevään 2016 kasvuennusteen perusteella odotettiin, sillä euroalueen BKT kasvaa vain 1,6 prosentilla ja kasvu nousee 1,8 prosenttiin vuoteen 2017 mennessä;\n2. korostaa, että EU:n haasteet liittyvät kansainvälisen toimintaympäristön heikkenemiseen, kestävien uudistusten toteuttamatta jättämiseen sekä taloudellisten ja sosiaalisten tulosten eroihin eri puolilla unionia; korostaa, että kasvua, yhteenkuuluvuutta, tuottavuutta ja kilpailukykyä on parannettava; katsoo, että kestävien investointien puute sekä sisämarkkinoiden puutteellinen loppuun saattaminen estävät EU:ta hyödyntämästä kasvupotentiaaliaan täysipainoisesti;\n3. panee tyytyväisenä merkille, että komissio keskittyy vuoden 2016 maakohtaisissa suosituksissaan kolmeen ensisijaiseen alaan talouskasvun tukemiseksi edelleen: innovointia, kasvua ja työpaikkojen luomista edistävien investointien tukemiseen, sosiaalisesti tasapainoisten rakenneuudistusten toteuttamiseen ja vastuullisen finanssipolitiikan edistämiseen; korostaa kuitenkin, että komission olisi tehtävä enemmän finanssipolitiikan kestävyyden vahvistamiseksi vakaus- ja kasvusopimuksen mukaisesti ja hyödynnettävä tässä yhteydessä täysimääräisesti sopimuksen joustolausekkeita 13. tammikuuta 2015 annetun komission tiedonannon (COM(2015)0012) mukaisesti;\n4. toteaa, että koheesiopolitiikan välineiden ja laajemman talouden ohjauskehyksen välinen johdonmukaisuus on tärkeää sellaisten elvytystoimien tukemiselle, joita tarvitaan eurooppalaisen ohjausjakson sääntöjen noudattamisen varmistamiseksi; korostaa kuitenkin, että koheesiopolitiikan legitimiteetti perustuu perussopimuksiin ja että tämä politiikka on osoitus eurooppalaisesta solidaarisuudesta ja että sen tärkeimpiä tavoitteita ovat taloudellisen, sosiaalisen ja alueellisen yhteenkuuluvuuden lujittaminen unionissa vähentämällä eri alueiden kehityseroja, rahoittamalla Eurooppa 2020 ‑tavoitteisiin liittyviä investointeja ja tuomalla unioni lähemmäs kansalaisia; katsoo siksi, että toimenpiteitä ERI-rahastojen vaikuttavuuden kytkemiseksi talouden tehokkaaseen ohjaukseen ja hallintaan olisi sovellettava järkevästi ja tasapainoisesti mutta vasta viimeisenä keinona ja että toimenpiteiden vaikutuksista olisi raportoitava; muistuttaa lisäksi, että näiden toimenpiteiden soveltamisen olisi oltava aina perusteltua ja avointa ja että soveltamisessa olisi otettava aina huomioon asianomaisen jäsenvaltion taloudelliset ja sosiaaliset olosuhteet, jotta vältetään rajoittamasta alueellisia ja paikallisia investointeja, jotka ovat ehdottoman välttämättömiä jäsenvaltioiden talouksien ja erityisesti pk-yritysten kannalta, sillä näillä investoinneilla maksimoidaan kasvu ja työpaikkojen luominen sekä edistetään kilpailukykyä ja tuottavuutta varsinkin aikana, jolloin julkisiin varoihin kohdistuu voimakasta painetta; ottaa huomioon niiden kahden jäsenvaltion tapaukset, joita koskevat neuvoston 12. heinäkuuta 2016 tekemät päätökset johtivat liiallisen alijäämän menettelyn mukaisiin seuraamuksiin Euroopan unionin toiminnasta tehdyn sopimuksen (SEUT) 126 artiklan 8 kohdan mukaisesti, ja palauttaa mieliin komission 27. heinäkuuta 2016 tekemän ehdotuksen ja neuvoston sen jälkeen 8. elokuuta 2016 tekemän päätöksen niiden sakkojen peruuttamisesta, joita olisi voitu määrätä, ottaen huomioon jäsenvaltioiden perustellut pyynnöt, vaikea taloudellinen tilanne, molempien maiden uudistustoimet ja sitoutuminen vakaus- ja kasvusopimuksen sääntöjen noudattamiseen; katsoo tässä yhteydessä, että parlamentin näkemykset, jotka on määrä ilmaista rakenteellisessa vuoropuhelussa, olisi otettava huomioon ehdotuksessa, joka koskee sitä, että osaa ERI-rahastoille tarkoitetuista vuoden 2017 maksusitoumuksista lykätään toimenpiteissä, joissa niiden vaikuttavuus kytketään talouden tehokkaaseen ohjaukseen;\n5. panee tyytyväisenä merkille, että komissio on tälläkin kertaa vähentänyt suositusten määrää ja pyrkii yksinkertaistamaan ohjausjaksoa niin, että siinä käsitellään pääasiassa makrotaloudellisesti ja sosiaalisesti keskeisimpiä painopistealoja, kun asetetaan toimintapoliittisia tavoitteita seuraaviksi 18 kuukaudeksi; katsoo, että tämä helpottaa suositusten täytäntöönpanoa laaja-alaisten ja mielekkäiden olemassa olevien taloudellisten ja sosiaalisten vertailuarvojen mukaisesti; korostaa, että suositusten määrän vähentämisen pitäisi parantaa myös temaattista kohdentamista; pitää tärkeänä jäsenvaltioiden välisten taloudellisten erojen kaventamista ja lähentymisen aikaansaamista;\n6. antaa täyden tukensa toimille, joiden tarkoituksena on varmistaa suurempi kansallinen omavastuullisuus maakohtaisten suositusten laatimisessa ja täytäntöönpanossa osana meneillään olevaa uudistusprosessia; katsoo, että kansallisen omavastuullisuuden lisäämiseksi ja maakohtaisten suositusten täytäntöönpanon edistämiseksi ja siksi, että paikallis- ja alueviranomaisten on toteutettava yli puolet maakohtaisista suosituksista, suositukset olisi selvästikin syytä niveltää tarkasti määriteltyihin ja jäsennettyihin unionin tason painopisteisiin ja tässä yhteydessä olisi tarvittaessa otettava mukaan kansalliset parlamentit sekä alueelliset ja paikalliset viranomaiset; katsoo, että kun otetaan huomioon valtuuksien ja toimivallan jako useissa jäsenvaltioissa, maakohtaisten suositusten toteuttaminen voisi kehittyä, jos paikalliset ja alueelliset viranomaiset olisivat siinä aktiivisesti mukana, ja kannattaa tämän vuoksi alueiden komitean ehdotusta käytännesäännöiksi paikallis- ja alueviranomaisten osallistumisesta eurooppalaiseen ohjausjaksoon; kehottaa jäsenvaltioita varmistamaan kansallisten uudistusohjelmiensa asianmukaisen demokraattisen valvonnan niiden kansallisissa parlamenteissa;\n7. painottaa, että Euroopan pitkään jatkunut talouskriisi on osoittanut, että on erittäin tärkeää edistää investointeja esimerkiksi koulutuksen, innovoinnin sekä tutkimuksen ja kehittämisen aloilla ja parantaa samalla unionin kilpailukykyä toteuttamalla kestäviä rakenneuudistuksia laadukkaiden työpaikkojen luomiseksi sekä toteuttaa vastuullista finanssipolitiikkaa parempien olosuhteiden luomiseksi työpaikoille, yrityksille (erityisesti pk-yrityksille) ja investoinneille; panee merkille Euroopan strategisten investointien rahaston vaikutuksen sen oltua toiminnassa vuoden; korostaa, että on tärkeää parantaa ESIR-rahaston käyttöastetta vähemmän kehittyneillä ja siirtymävaiheessa olevilla alueilla sekä sen investointien aidosti täydentävää luonnetta samalla kun panostetaan enemmän investointialustojen kehittämiseen myös alueellisella tasolla;\n8. korostaa, että edelleen liian korkealla pysyttelevät työttömyysasteet ja erityisesti nuorisotyöttömyys osoittavat, että useiden jäsenvaltioiden kyky luoda laadukkaita työpaikkoja on edelleen rajallinen, ja painottaa, että on toteutettava lisätoimia työmarkkinaosapuolia kuullen ja kansallisten käytäntöjen mukaisesti, jotta voidaan lisätä investointeja osaamiseen, tehdä työmarkkinoista osallistavammat ja vähentää sosiaalista syrjäytymistä ja voimistuvaa eriarvoisuutta tuloissa ja varallisuudessa ja säilyttää samalla moitteeton varainhoito; toteaa, että rahoituksen saatavuutta etenkin pk-yritysten kannalta edistävät tukitoimet ovat elintärkeitä, jos tarkoituksena on puuttua tehokkaasti useissa jäsenvaltioissa jatkuvaan korkeaan työttömyyteen;\n9. korostaa, että nykyisessä taloustilanteessa, jossa yhdistyvät ylimääräinen likviditeetti ja korkojen liikkuminen lähellä nollatasoa, kysynnän heikot näkymät sekä kotitalouksien ja yritysten vähäiset investoinnit ja kulutus, on kasvun aikaansaamiseksi pantava täytäntöön komission ehdottama uudenlainen keinovalikoima; panee merkille, että rahapolitiikka yksin ei riitä piristämään kasvua uudistusten ja merkittävien rakenneuudistusten puuttuessa;\nVuoden 2016 suositusten painopisteet ja tavoitteet\n10. korostaa komission suositelleen kolmelle jäsenvaltiolle irtautumista liiallisen alijäämän menettelystä; yhtyy komission näkemykseen, että suuret ja jatkuvat vaihtotaseen ylijäämät kertovat selkeästä tarpeesta lisätä kysyntää ja investointeja, erityisesti pitkän aikavälin investointeja, jotta voidaan selviytyä tulevaisuuden haasteista, jotka koskevat liikennettä ja viestintää, digitaalitaloutta, koulutusta, innovointia, tutkimusta, ilmastonmuutosta, energiaa ympäristönsuojelua sekä väestön ikääntymistä; kehottaa komissiota jatkossakin kannustamaan vastuullista ja kestävää finanssipolitiikkaa, joka tukee kasvua ja elpymistä kaikissa jäsenvaltioissa erityisesti painottamalla entistä enemmän investointeja ja julkisten varojen tehokasta käyttöä ja tukemalla kestäviä ja sosiaalisesti tasapainoisia rakenneuudistuksia;\n11. huomauttaa, että tarvitaan lisätoimia, jotta voidaan lisätä erityisesti pk-yritysten rahoitusmahdollisuuksia ja vähentää järjestämättömiä lainoja euroalueella unionin lainsäädännön mukaisesti, jotta pankkien taseista voidaan tehdä vakaampia ja siten lisätä pankkien kykyä lainata reaalitaloudelle; korostaa, että pankkiunioni ja pääomamarkkinaunioni on toteutettava ja kehitettävä vaihe vaiheelta, jotta voidaan luoda vakaa ympäristö investoinneille ja kasvulle ja estää euroalueen rahoitusmarkkinoiden pirstaloituminen;\n12. tähdentää, että investoinnit ovat tähän saakka olleet liian vähäisiä eikä niillä ole saatu aikaan kestävää ja osallistavaa kasvua unionissa eivätkä ne ole osaltaan parantaneet liiketoimintaympäristöä; katsoo, että rahapolitiikan yhteydessä on pantava täytäntöön asianmukaisia finanssipoliittisia toimenpiteitä, joilla pyritän parantamaan kasvua EU:ssa vakaus- ja kasvusopimuksen sääntöjen ja sen joustolausekkeiden mukaisesti; panee merkille, että valtiota alemman hallintotason investoinnit ovat vähentyneet voimakkaasti viime vuosina mutta niiden osuus on edelleen noin 60 prosenttia julkisista investoinneista EU:ssa; korostaa, että investointipolitiikan välineet, esimerkiksi ESIR ja ERI-rahastot, edellyttävät asianmukaisesti kalibroitua yhdistämistä ja täydentävyyttä, jotta voidaan lisätä unionin varojen tuomaa lisäarvoa houkuttelemalla lisävaroja yksityisiltä sijoittajilta; korostaa siksi, että rakenneuudistusten tukiohjelmaan olisi otettava mukaan paikallis- ja alueviranomaiset kyseisiä rakenneuudistushankkeita laadittaessa;\nToimintapoliittiset vastaukset ja päätelmät\n13. painottaa, että on parannettava EU:n yleistä kykyä saada aikaan kasvua sekä luoda ja säilyttää laadukkaita työpaikkoja ja näin torjua korkeaa työttömyysastetta luomalla kasvua tukeva sääntelykehys; katsoo, että muuttoliike voisi olla tärkeässä asemassa väestön ikääntymisen kielteisten vaikutusten torjunnassa, ja toteaa, että tämä riippuu jäsenvaltioiden kyvystä hyödyntää paremmin maahanmuuttajien osaamista ja mukauttaa työperäisen maahanmuuton hallinnointijärjestelmiä työmarkkinoiden tarpeisiin;\n14. korostaa sellaisten osallistavien koulutusjärjestelmien merkitystä, jotka edistävät innovointia ja luovuutta ja opettavat työmarkkinoilla tarvittavia taitoja, ja toteaa tämän pätevän erityisesti ammattikoulutukseen; korostaa, että olisi vältettävä palkkojen ja työelämän normien heikentämiskilpailua ja säilytettävä oikeanlainen keskitie taloudellisten, sosiaalisten ja inhimillisten kustannusten välillä yhteisvastuuta ja toissijaisuutta koskevien unionin arvojen mukaisesti, ja katsoo, että samalla olisi keskityttävä inhimillistä pääomaa, tutkimusta ja kehittämistä sekä koulutus- ja ammattikoulutusjärjestelmien, elinikäinen oppiminen mukaan luettuna, parantamista koskeviin investointeihin; katsoo, että tarvitaan hyvin suunniteltuja toimia innovoinnin sekä tutkimuksen ja kehittämisen edistämiseksi, jotta voidaan lisätä tuottavuutta, luoda jatkuvaa kestävää kasvua ja auttaa vastaamaan nykyisiin rakenteellisiin haasteisiin ja näin kaventaa innovaatiokuilua muihin talouksiin nähden;\n15. kehottaa komissiota asettamaan etusijalle toimet, joilla vähennetään investointien lisääntymisen ja kaupan tiellä olevia esteitä; toteaa, että unionin tasolla esteet johtuvat siitä, että noudatettavat strategiat eivät ole selkeitä etenkään seuraavilla aloilla: energia, liikenne, viestintä ja digitaalitalous; panee merkille, että tämä vaikuttaa pankkien lainanantoon nyt, kun pankkiunioni on juuri hyväksytty, ja toteaa, että jäsenvaltioiden tasolla esteisiin ovat syynä hankalat oikeusjärjestelmät, korruptio, rahoitusalan avoimuuden puute, vanhentunut byrokratia, julkisten palvelujen epäonnistunut digitalisointi, resurssien virheellinen kohdentaminen, sisämarkkinoilla ilmenevät esteet pankki- ja vakuutusaloilla sekä työmarkkinoiden ja sisämarkkinoiden loppuun saattamisen vaatimuksia vastaamattomat koulutusjärjestelmät;\n16. panee merkille, että Eurooppa 2020 -strategiassa köyhyyden torjuminen oli ensimmäistä kertaa osa EU:n strategiaa, ja pitää valitettavana, että tavoite köyhyyden vähentämiseksi unionissa jää saavuttamatta; katsoo, että köyhyyden torjumista koskeva tavoite olisi sisällytettävä kaikkiin EU:n politiikkatoimiin heti alusta alkaen;\n17. korostaa, että on tärkeää välttää työn liian korkeaa verokiilaa, sillä liiallinen verotus ei kannusta työelämän ulkopuolella olevia henkilöitä, työttömiä, toisia tulonsaajia ja matalapalkkaisia palaamaan työelämään;\n18. panee merkille komission ja jäsenvaltioiden välillä käynnissä olevan keskustelun tuotantokuilun laskentamenetelmästä;\n19. huomauttaa, että olisi pyrittävä poistamaan jäsenvaltioissa vielä jäljellä olevat investointien tiellä olevat esteet ja mahdollistettava sopivampi valikoima toimia, joilla edistetään kestävää kasvua, mihin kuuluu myös todellinen keskittyminen tutkimukseen ja kehittämiseen suunnattaviin menoihin; katsoo, että julkinen ja yksityinen tuki tutkimukselle ja korkeakouluille ovat ratkaisevia tekijöitä Euroopan talouden kilpailukyvyn parantamiselle ja että tämän infrastruktuurin heikkous tai puuttuminen on syynä siihen, että jotkin maat ovat huomattavasti muita epäedullisemmassa asemassa; korostaa, että ei ole olemassa yleispäteviä, ihanteellisia EU:n innovaatiopolitiikkaa koskevia ohjeita, mutta unionin innovaatiovalmiuksia koskevan kuilun kaventamiseksi jäsenvaltioissa on suositeltavaa soveltaa riittävän eriytettyjä innovaatiopolitiikkoja, jotka perustuvat jo toteutuneisiin menestystarinoihin;\n20. panee tyytyväisenä merkille joulukuussa 2015 pidetyn Pariisin ilmastokokouksen (COP21) sopimuksen ja kehottaa jäsenvaltioita ja komissiota panemaan sen täytäntöön;\nAlakohtaisia huomioita talouspolitiikan eurooppalaisesta ohjausjaksosta 2016\n21. katsoo, että neuvoston ja komission olisi pyrittävä täydentämään julkisen talouden tervehdyttämistä toimenpiteillä, joilla vähennetään osaltaan eriarvoisuutta, ja korostaa, että talouspolitiikan eurooppalaisella ohjausjaksolla olisi autettava löytämään ratkaisuja nykyisiin ja kehittymässä oleviin yhteiskunnallisiin haasteisiin ja varmistettava näin talouden parempi tehokkuus; katsoo, että inhimilliseen pääomaan tehtävien sosiaalisten investointien on oltava keskeinen täydentävä toimi, sillä inhimillinen pääoma on yksi kasvutekijä sekä kilpailukyvyn ja kehityksen moottori; kehottaa täydentämään maakohtaisten suositusten edellyttämiä merkittäviä rakenneuudistuksia sosiaalisten vaikutusten arvioinnilla, jossa tarkastellaan niiden lyhyen, keskipitkän ja pitkän aikavälin vaikutuksia, jotta ymmärretään paremmin niiden yhteiskunnalliset, taloudelliset ja työllisyyttä koskevat seuraukset ja etenkin vaikutukset uusien työpaikkojen luomiseen ja talouskasvuun;\n22. korostaa, että työttömyys ja etenkin nuorisotyöttömyys on edelleen unionin yhteiskuntien ensisijainen ongelma ja että komission mukaan työttömyys on edelleen vähentynyt asteittain mutta se on yhä suurempaa kuin vuonna 2008, sillä huhtikuussa 2016 työttömiä oli 21,2 miljoonaa, ja että jäsenvaltioiden välillä oli valtaisia eroja tässä asiassa; tähdentää, että on arvioitava niin uusien työpaikkojen laatua kuin määrää, jotta työllisyysasteen kasvu ei johtuisi pelkästään epävarmoista työsuhteista tai työmarkkinoilla olevien määrän vähenemisestä; toteaa, että vaikka eräiden jäsenvaltioiden koulutusjärjestelmät tuottavat osaamista ja tietämystä, ne eivät toimi kansainvälisesti ja lisäävät osaamisvajetta, mikä osaltaan selittää sitä, että 39 prosentilla yrityksistä on edelleen vaikeuksia löytää henkilöstöä, jolla olisi tarvittavat taidot; edellyttää, että maakohtaisissa suosituksissa painotetaan enemmän työmarkkinoiden rakenteellisen epätasapainon, myös pitkäaikaistyöttömyyden sekä osaamisen kysynnän ja tarjonnan kohtaanto-ongelman, ratkaisemista; korostaa, että on jatkettava koulutusjärjestelmiin investoimista ja niiden kehittämistä, jotta yhteiskunta saa välineet ja valmiudet mukautua työmarkkinoiden muuttuviin tarpeisiin;\n23. korostaa, että vuosina 2008–2014 niiden lukumäärä, jotka ovat vaarassa joutua köyhyyteen tai syrjäytyä sosiaalisesti, kasvoi unionissa 4,2 miljoonalla ja että tällaisia henkilöitä on nyt kaikkiaan yli 22 miljoonaa (22,3 prosenttia); ottaa huomioon, että komission mukaan ”useimmilla jäsenvaltioilla on edelleen talouskriisistä peräisin olevia akuutteja sosiaalisia ongelmia”; kehottaa komissiota ja jäsenvaltioita pyrkimään tarmokkaammin vähentämään köyhyyttä, sosiaalista syrjäytymistä ja voimistuvaa eriarvoisuutta, jotta voidaan tasata jäsenvaltioiden ja yhteiskuntien välisiä taloudellisia ja sosiaalisia eroja; katsoo, että köyhyyden ja sosiaalisen syrjäytymisen torjunnan ja eriarvoisuuden vähentämisen olisi oltava yksi ensisijaisista maakohtaisissa suosituksissa painotettavista tavoitteista, koska se on välttämätön edellytys kestävän talouskasvun luomiselle ja sosiaalisesti kestävälle täytäntöönpanon etenemiselle;\n24. muistuttaa todenneensa aiemmin, että sosiaalisesti vastuullisten uudistusten on perustuttava yhteisvastuullisuuteen, yhdentymiseen, sosiaaliseen oikeudenmukaisuuteen ja varallisuuden oikeudenmukaiseen jakautumiseen – malliin, jolla varmistetaan tasa-arvo ja sosiaalinen suojelu, suojellaan muita heikommassa asemassa olevia ryhmiä ja parannetaan kaikkien kansalaisten elinoloja;\n25. katsoo, että talouskasvun olisi tuotava myönteisiä sosiaalisia vaikutuksia; on tyytyväinen kolmen uuden työllisyyttä koskevan pääindikaattorin käyttöönottoon makrotalouden tulostaulussa; pyytää jälleen, että näitä uusia indikaattoreita pidettäisiin samanarvoisina nykyisten taloudellisten indikaattoreiden kanssa, jotta voidaan varmistaa, että niiden avulla voidaan paremmin arvioida sisäistä epätasapainoa, ja tehostaa rakenneuudistuksia; edellyttää valikoivan soveltamisen välttämiseksi, että niiden on mahdollistettava syvällisen analyysin käynnistäminen, ja kehottaa pyrkimään pääsemään paremmin perille politiikan ja toimien syy–seuraus-kytköksestä; ehdottaa, että maakohtaisiin suosituksiin lisätään sosiaalista epätasapainoa koskeva menettely, jotta voidaan estää verotuksen ja sosiaalisten normien heikentämiskilpailu, ja että perustana käytettäisiin sosiaalisten ja työllisyyttä koskevien indikaattorien tehokasta käyttöä makrotalouden seurannassa; katsoo, että jos työllisyysindikaattorit ja taloudelliset indikaattorit rinnastetaan, samalla olisi parannettava TSTK-neuvoston asemaa eurooppalaisessa ohjausjaksossa;\n26. toteaa, että kolmen työllisyyttä koskevan indikaattorin käyttöönotto osoittaa, että Euroopan työllisyysstrategialla, mukaan lukien työllisyyttä koskevat suuntaviivat, on merkittävä asema EU:n talouden ohjaus- ja hallintaprosessissa mutta tarvitaan enemmän toimia ja erityisesti on otettava käyttöön sosiaalisia indikaattoreita;\n27. kiittää komissiota siitä, että se on käynnistänyt työn Euroopan sosiaalisten oikeuksien pilarin luomiseksi, mutta muistuttaa, että kuulemisen tulokset on toimitettava ja että asiassa on edettävä siten, että toteutetaan uusia tehokkaita toimenpiteitä, joilla pyritään syvempään ja oikeudenmukaisempaan unioniin ja joiden olisi oltava merkittävässä asemassa puututtaessa eriarvoisuuteen; painottaa tässä yhteydessä viiden toimielimen johtajan kertomusta, jossa peräänkuulutetaan taloudellisen ja sosiaalisen lähentymisen lisäämistä mutta tunnustetaan, ettei kaikille sopivaa yhtenäistä ratkaisua ole; katsoo, että kaikkea yhteistä politiikkaa olisi mukautettava kuhunkin jäsenvaltioon; katsoo, että unionin tason toimilla olisi myös puututtava jäsenvaltioiden sisäiseen eriarvoisuuteen ja tuloeroihin ja että tällöin ei riitä pelkästään kipeimmin apua tarvitsevien tilanteen käsitteleminen;\n28. ottaa huomioon, että talouspolitiikan eurooppalaisessa ohjausjaksossa keskitytään nyt enemmän työllisyyteen ja sosiaaliseen tuloskuntoon; ottaa huomioon jäsenvaltioiden toimivallan mutta kehottaa niitä toteuttamaan pikaisesti toimia, joilla varmistetaan ihmisarvoinen työ ja toimeentuloon riittävä palkka, riittävän vähimmäistulon ja sosiaaliturvan saatavuus (jolla on jo alennettu köyhyysastetta 26,1 prosentista 17,2 prosenttiin) ja laadukkaat julkiset palvelut; kannattaa asianmukaisen ja kestävän sosiaaliturvajärjestelmän kehittämistä; kehottaa komissiota auttamaan jäsenvaltioita ja vaihtamaan niiden kanssa parhaita käytäntöjä hallinnollisten valmiuksien parantamiseksi kansallisella, alueellisella ja paikallisella tasolla, koska tämä on keskeinen haaste pitkäaikaisten investointien käynnistämiseksi uudelleen sekä uusien työpaikkojen luomisen ja kestävän kasvun varmistamiseksi;\n29. korostaa, että sosiaaliturvajärjestelmän tarjoaminen ja hallinta, joita unioni koordinoi mutta ei yhdenmukaista, kuuluvat jäsenvaltioiden toimivaltaan;\n30. toteaa, että palkkojen asettaminen kuuluu jäsenvaltioiden toimivaltaan, jota on kunnioitettava toissijaisuusperiaatteen mukaisesti;\n31. toteaa, että nuorisotyöttömyys on vähentynyt, mutta korostaa, että se on edelleen ällistyttävän korkea, sillä EU:ssa on yli neljä miljoonaa työtöntä alle 25-vuotiasta, joista 2,885 miljoonaa euroalueella; pitää valitettavana, että vaikka nuorisotyöllisyysaloitteen käynnistämisestä on kulunut yli kolme vuotta, nuorisotakuun täytäntöönpanon tulokset ovat hyvin epätasaisia ja toisinaan tehottomia; kehottaa komissiota esittämään lokakuussa 2016 aloitteen täytäntöönpanoa koskevan perusteellisen analyysin, jota voidaan käyttää ohjelman jatkamisen perustana;\n32. muistuttaa, että monissa jäsenvaltioissa työttömyysetuudet laskevat vuodesta toiseen muun muassa pitkäaikaistyöttömyyden vuoksi, mikä lisää köyhien ja sosiaalisesti syrjäytyneiden määrää; kehottaa takaamaan asianmukaiset työttömyysetuudet, jotta ihmiset voivat elää ihmisarvoista elämää, ja toteuttamaan toimia näiden ihmisten integroimiseksi työmarkkinoille;\n33. painottaa, että eläkejärjestelmien epätasapainot ovat pohjimmiltaan seurausta työttömyydestä, palkkojen devalvoinnista ja työpaikkojen epävarmuudesta; kehottaa tämän vuoksi toteuttamaan uudistuksia, joilla taataan asianmukainen rahoitus vahvalle ensimmäiselle eläkepilarille, jolla taataan tasoltaan ainakin köyhyyskynnyksen ylittävät kunnolliset eläkkeet;\n34. muistuttaa jälleen kerran, että henkilöiden vapaa liikkuvuus on olennaisen tärkeää lähentymisen ja yhdentymisen edistämiseksi Euroopan maiden kesken;\n35. panee merkille vähimmäistulojärjestelmiä koskevien suositusten lisääntymisen (viidelle jäsenvaltiolle); kehottaa kuitenkin komissiota toteuttamaan puheenjohtaja Junckerin virkaanastujaispuheessaan esittämän lupauksen riittävistä tuloista kaikille eurooppalaisille perustamalla eurooppalaisen kehyksen vähimmäistulolle peruselinkustannusten kattamiseksi kunnioittaen samalla kansallisia käytäntöjä ja toissijaisuusperiaatetta, sillä suuret tuloerot ovat haitallisia sekä sosiaaliselle yhteenkuuluvuudelle että kestävälle talouskasvulle (kuten sekä Kansainvälinen valuuttarahasto IMF että OECD ovat hiljattain todenneet);\n36. on huolestunut tuloerojen lisääntymisestä, joka liittyy osittain tehottomiin työmarkkinauudistuksiin; kehottaa komissiota ja jäsenvaltioita toteuttamaan työpaikkojen laatua parantavia toimenpiteitä työmarkkinoiden segmentoitumisen torjumiseksi sekä toimenpiteitä vähimmäispalkkojen nostamiseksi kohtuulliselle tasolle ja vahvistamaan työehtosopimusneuvottelujen ja työntekijän asemaa palkanmuodostusjärjestelmissä palkkaerojen vähentämiseksi; muistuttaa, että viime vuosikymmeninä yritysjohto on ottanut yhä suuremman osuuden taloudellisista eduista samalla kun työntekijöiden palkat ovat pysyneet samoina tai laskeneet; katsoo, että liian suuret palkkaerot lisäävät eriarvoisuutta ja vahingoittavat yritysten tuottavuutta ja kilpailukykyä;\n37. on huolestunut siitä, että pitkäaikaistyöttömyys on edelleen suurta ja koskettaa EU:ssa 10,5:tä miljoonaa ihmistä, ja muistuttaa, että pitkäaikaistyöttömien integroiminen työmarkkinoille on ratkaisevaa, jotta voidaan taata sosiaaliturvajärjestelmien kestävyys sekä säilyttää näiden henkilöiden itseluottamus; pitää tämän vuoksi valitettavana, että jäsenvaltiot eivät ole toteuttaneet toimia pannakseen täytäntöön neuvoston suosituksen pitkäaikaistyöttömien integroimisesta työmarkkinoille; kehottaa komissiota jälleen tukemaan toimia osallistavien elinikäisten oppimismahdollisuuksien luomiseksi kaikenikäisille työntekijöille ja työnhakijoille sekä toteuttamaan mahdollisimman pian toimenpiteitä EU:n rahoituksen saatavuuden parantamiseksi ja mahdollisuuksien mukaan lisävarojen käyttöön ottamiseksi;\n38. katsoo, että sosiaaliturva, myös eläkkeet sekä terveydenhuollon, lastenhoidon ja pitkäaikaishoidon kaltaiset palvelut, ovat edelleen keskeisessä asemassa tasapainoisen ja osallistavan kasvun aikaansaamisessa, työuran pidentämisessä, työpaikkojen luomisessa ja eriarvoisuuden poistamisessa; kehottaa tämän vuoksi komissiota ja jäsenvaltioita edistämään politiikkaa, jolla taataan sosiaaliturvajärjestelmien riittävyys, asianmukaisuus, tehokkuus ja laatu koko ihmisen elinkaaren ajan, jotta taataan ihmisarvoinen elämä, torjutaan eriarvoisuutta ja lisätään osallistamista köyhyyden poistamiseksi erityisesti työmarkkinoilta syrjäytyneiden ja kaikkein haavoittuvimpien ryhmien osalta;\n39. muistuttaa fyysisistä ja digitaalisista esteistä ja vaikeuksista, joita vammaiset henkilöt edelleen kohtaavat; toivoo, että komission käynnistämä vammaisaloite pannaan nopeasti täytäntöön ja että siinä keskitytään osallistamista ja esteettömyyttä edistäviin toimiin;\n40. pitää myönteisenä, että useissa maakohtaisissa suosituksissa tuetaan hyvin toimivia ja yhdentyneitä sisämarkkinoita, mukaan lukien rahoitus- ja investointimahdollisuudet, joilla tuetaan yrityksiä, erityisesti pk-yrityksiä, ja helpotetaan työpaikkojen luomista, sähköinen hallinto, julkiset hankinnat ja vastavuoroinen tunnustaminen, tutkintojen vastavuoroinen tunnustaminen mukaan luettuina; painottaa, että täytäntöönpanon valvonta on ratkaisevan tärkeää, jotta näiden politiikanalojen vaikutukset tuntuvat; pitää näin ollen ratkaisevan tärkeänä, että komissio kiinnittää maakohtaisten suositusten yhteydessä mahdollisimman suurta huomiota sellaisten pitkän aikavälin uudistusten käyttöönottoon, joilla on merkittävä vaikutus etenkin sosiaalisiin investointeihin, työllisyyteen ja koulutukseen;\n41. toteaa, että sisämarkkinat ovat EU:n talouden selkäranka, ja painottaa, että osallistavat sisämarkkinat, joiden hallintoa on tehostettu paremman sääntelyn ja kilpailukyvyn edistämiseksi, ovat keskeinen väline kasvun, yhteenkuuluvuuden, työllisyyden ja kilpailukyvyn parantamiseksi ja yritysten ja kuluttajien luottamuksen säilyttämiseksi; kehottaa komissiota näin ollen seuraamaan jäsenvaltioiden edistymistä ja korostaa, että on tärkeää sisällyttää sisämarkkinoiden pilari virallisesti talouspolitiikan eurooppalaiseen ohjausjaksoon, jotta sisämarkkinoiden indikaattoreita voidaan seurata jatkuvasti niin, että jäsenvaltioiden edistymistä maakohtaisten suositusten täyttämisessä voidaan myös seurata ja arvioida järjestelmällisesti;\n42. on tyytyväinen, että komissio aikoo puuttua verokoordinoinnin puutteeseen EU:ssa ja erityisesti pk-yritysten kohtaamiin vaikeuksiin, jotka johtuvat toisistaan poikkeavien kansallisten alv-säännösten moninaisuudesta; kehottaa komissiota arvioimaan koordinoinnin lisäämisen mahdollisuutta ja erityisesti arvioimaan yhtenäisen arvonlisäveromallin mahdollisuutta digitaalisilla sisämarkkinoilla;\n43. pitää erittäin valitettavana, että hyvin toimivien ja yhdentyneiden sisämarkkinoiden tiellä on edelleen jäljellä tai sinne on luotu esteitä; panee merkille, että useissa jäsenvaltioissa palveludirektiivi on saatettu osaksi kansallista lainsäädäntöä ja pantu täytäntöön vain osittain; kehottaa komissiota valvomaan tehokkaammin, miten jäsenvaltiot toteuttavat EU:n lainsäädännön noudattamiseksi antamiaan sitoumuksia; muistuttaa, että komissio on luvannut käynnistää tarvittaessa rikkomismenettelyjä varmistaakseen, että tavaroiden ja palveluiden sisämarkkinoita sekä digitaalista alaa koskeva lainsäädäntö pannaan täytäntöön kokonaisuudessaan;\n44. huomauttaa, että ammattipätevyyksien tunnustamista koskeva järjestelmä perustuu oikeusjärjestelmien vastavuoroisen luottamuksen periaatteisiin ja pätevyyksien laadun vastavuoroiseen tarkastamiseen; toteaa, että tarvitaan lisätoimia, jotta voidaan panna paremmin täytäntöön ammattipätevyyden vastavuoroinen tunnustaminen; painottaa, että asianmukainen täytäntöönpanon valvonta ja sääntelyn parantaminen ovat olennaisia tekijöitä, kun otetaan huomioon sisämarkkinoiden pirstaleisuus, joka luo esteitä sekä elinkeinotoiminnalle että kuluttajien valinnanvapaudelle, ja että niiden olisi koskettava kaikkia liiketoiminnan aloja ja niitä olisi sovellettava sekä nykyiseen että tulevaan lainsäädäntöön; pitää myönteisenä säänneltyä pätevyyttä ja säänneltyjä ammatteja koskevaa kartoitustyötä, joka johtaa sellaisen interaktiivisen julkisen tietokannan luomiseen, josta voi olla apua jäsenvaltioiden kansallisten toimintasuunnitelmien laadinnassa;\n45. pitää valitettavana, että maakohtaisista suosituksissa havaitaan edelleen julkisissa hankinnoissa ilmeneviä puutteita, kuten kilpailun ja avoimuuden puute, ja että 21 jäsenvaltiota ei ole saattanut lainsäädäntöpakettia täysin osaksi kansallista lainsäädäntöään, mikä on johtanut vääristymiin markkinoilla; kehottaa komissiota toimimaan ripeästi ja toteuttamaan tarvittavat rikkomismenettelyt varmistaakseen, että jäsenvaltiot täyttävät oikeudelliset velvoitteensa; kehottaa komissiota seuraamaan järjestelmällisesti, tehokkaasti ja avoimesti sitä, ettei hallinnollisilla menettelyillä luoda kohtuuttomia rasitteita yrityksille eikä estetä pk-yrityksiä osallistumasta julkisiin hankintoihin;\n46. tukee jäsenvaltioita niiden pyrkimyksissä nykyaikaistaa julkishallinnon palveluja etenkin sähköisen hallinnon avulla ja kehottaa edistämään kaikkia kansalaisia ja yrityksiä hyödyttävää rajat ylittävää yhteistyötä, hallinnollisten menettelyjen yksinkertaistamista ja julkisten hallintojen yhteentoimivuutta; kehottaa samalla komissiota tehostamaan asianmukaisen varainkäytön seurantaa tapauksissa, joissa julkisten palvelujen digitalisointia rahoitetaan EU:n talousarviosta;\n47. kehottaa puhemiestä välittämään tämän päätöslauselman neuvoston, komission ja euroryhmän puheenjohtajille sekä EKP:n pääjohtajalle ja jäsenvaltioiden parlamenteille.\n(1) Hyväksytyt tekstit, P8_TA(2016)0058.\n(2) Hyväksytyt tekstit, P8_TA(2015)0238.\n(3) EUVL C 165 E, 11.6.2013, s. 24.\n(5) EUVL C 24, 22.1.2016, s. 2.\n(6) Hyväksytyt tekstit, P8_TA(2016)0358.


Työelämäpeli - Pitkä yhteistyö avainasemassa onnistuneessa online-pelin toteutuksessa | ite wiki\nTyöelämäpeli - Pitkä yhteistyö avainasemassa onnistuneessa online-pelin toteutuksessa\nPalkansaajien keskusjärjestö STTK tarjoaa nuorille tietoa työelämän pelisäännöistä sekä työntekijän oikeuksista ja velvollisuuksista Työelämään.fi -sivustolla. Kehitimme yhdessä nuorille suunnatun online-pelin työelämätaitojen treenaamiseen. Web-veistämöllä on takanaan pitkä yhteistyö STTK:n kanssa. Olemme toteuttaneet muun muassa STTK.fi -verkkosivut sekä nuorille suunnatun Työelämään.fi -sivuston. Tällä kertaa Web-veistämöllä oli kunnia toteuttaa STTK:lle Laki ja Kirppu uraputkessa – peli, jossa käsitellään työelämän mutkikkaita tilanteita.\nSTTK:lta oli jo pitkään toivottu opetuksen tueksi sopivaa peliä, mutta pelin rakentaminen oli hyppy tuntemattomaan. Asiakkaalle oli tärkeää, että peliä lähdettiin toteuttamaan tutun ja luotettavan yhteistyökumppanin kanssa. Pelin tavoitteena on tukea nuoria työelämätaidoissa. Peliin haluttiin vuorovaikutteisuutta, freesi visuaalinen ilme sekä teemoiksi nuoria kiinnostavia työelämätilanteita. Tavoitteena oli, että peli sopii pelattavaksi kouluissa ja lukioissa, mutta pelimuotoisen toteutustavan vuoksi se on itsessään innostava.\nPelikonsepti oli Veistämölle tullessaan vasta hahmotteluasteella, joten aloitimme projektin toimittajariippumattomalla konseptointivaiheella. Konseptointityöpajoissa suunniteltiin alusta pitäen pelin tavoitetta, rakennetta, vuorovaikutteisuutta, toimintamekanismia ja visuaalista ilmettä sekä selattiin vastaavia toteutuksia. Nuorista koostuvan testiryhmä oli myös mukana suunnittelussa. Ideointi sekä konseptien havainnollistaminen onnistuivat loistavasti etäyhteyksien kautta, kun työkalut olivat kunnossa. Pelin tunnelma luotiin grafiikan ja äänten avulla. Yhteistyökumppanimme, Design-toimisto Keskiö toteutti pelin visuaalisen ilmeen, josta haluttiin hauska ja sarjakuvamainen. Koko projektin työryhmä oli tiiviisti mukana projektin jokaisessa vaiheessa konseptoinnista julkaisuun.\nLue koko referenssi täältä >


@diakoniatyontekijoidenliitto: Kirkolliskokouksen keskustellessa uudesta pohjoissaamenkielisestä raamatunkäännöksestä, edustaja Magga muistutti, kuinka merkittävää on saada lukea Raamattua omalla ja ymmärrettävällä kielellä. Maggan viisaat sanat tulee huomioida myös seurakuntien diakoniatyössä, että saamenkieliset voivat asioida diakoniatyöntekijöiden kanssa omalla kielellä. - www.dtl.fi\n@diakoniatyontekijoidenliitto: Kirkolliskokouksen keskustellessa uudesta pohjoissaamenkielisestä raamatunkäännöksestä, edustaja Magga muistutti, kuinka merkittävää on saada lukea Raamattua omalla ja ymmärrettävällä kielellä. Maggan viisaat sanat tulee huomioida myös seurakuntien diakoniatyössä, että saamenkieliset voivat asioida diakoniatyöntekijöiden kanssa omalla kielellä.\nons 7 nov 2018 11:30:08\nKirkolliskokouksen keskustellessa uudesta pohjoissaamenkielisestä raamatunkäännöksestä, edustaja Magga muistutti, kuinka merkittävää on saada lukea Raamattua omalla ja ymmärrettävällä kielellä. Maggan viisaat sanat tulee huomioida myös seurakuntien diakoniatyössä, että saamenkieliset voivat asioida diakoniatyöntekijöiden kanssa omalla kielellä.


Pikavippi koroton | MoneyTalks Forum\nLuottotilit ovat jatkuvia luottoja, vähän niin kuin luottokortitkin. Nämä käsittelevät yleensä lainahakemuksia välittömästi. Mitä sijoitat usein heijastaa kohteita. He myös keräävät tietoja veron kautta, missä he voivat nähdä, jos velkaa koorton verran rahaa. Lainat siirto - talletus ja talletus. Joskus ainoa tapa yksinkertaisesti lainata rahaa pankilta.\nKun nostat lainan, sinun on jatkettava. Pikavippien kustannukset voidaan siis sanovan olevan tälla tavalla huhu, mikä ei monta kertaa millään tavalla pidä paikkansa. Siksi yleensä se on halvempaa, jos voit lainata rahaa muualla. Se on pakollinen. Takaisinmaksu 20 pikavippi koroton Min. Alla voit lukea lisää Basis Bankin tarjoamista 12 lainasta.\nJoustava-luoton laskussa on aina pikavippi koroton tili- ja viitenumero. Haasteena on vain, että hiilen hinta vastustaa suurempia lainoja, ja pidempään takaisinmaksuaika on.\nJos otat lainat ilman NemIDia, odota, että lainanantaja lähettää lainaussopimuksen allekirjoitettavaksi ja palautettavaksi. Kun et jostakin syystä voi palauttamaan vippiä, siirtyy vakuus pankille, joten nyt koti. Ja niin tulos ei ole niin mukavaa. Jos olet rekisteröitynyt, saatat ihmetellä, onko se oikein sinulle. 4Finance-konserniin kuuluva Ikano Bank tarjoaa Money Portalin yksityisluottoa tällä hetkellä 300: een.\nTämä tarjoaa ainutlaatuista joustoa monenlaisiin elämäntilanteisiin. Kun etsit pankkia tai kiinnityspankkia, he viettävät pitkään luottoasi, ja joskus he voivat myös vaatia turvaa ennen kuin ne antavat sinulle rahaa. Oletko hankkimassa ensimmäistä autoasi tai suunnitteletko vanhan vaihtoa. On varmasti ilmaisia lainoja, joilla on hakemusmaksu, mutta se ei ole niin yleistä.\nSinun täytyy olla tietoinen ikästänne. Kun istut tietokoneellasi tai pikavippi koroton ja haet lainaa, sinun täytyy olla NemID-laitteen valmis.\nPikavipp on halpa laina sinulle, jos henkilökohtainen taloudellinen tilanne on otettu huomioon. Aika hyvä etu. Jos sinulla ei ole rahaa yksityisten lainojen tai varhaiseläkkeen maksamiseen ennen eräpäivän päättymistä, se voi olla vaihtoehto sen sijaan, että käytät rahaa pitkään aikaan, mikä säästää sitä, jota voidaan käyttää juhlaa hopea häät tai matkustaminen ja siten pikavippi koroton lainaa.\nTab 1 Onko keittiössäsi hieman väsynyt pikaavippi onko kylpyhuone uudistettava. Jos se ei ole välttämätöntä, laita se pohjaanlista. Se on auttanut sinua selkeämmin, kun asiakas löytää edullisimman kuluttajalainan verkossa. Jos näin ei ole, lainanottaja ei saa lainata rahaa, ja monet valitsevat. Me tietenkin on pikavippi koroton jokaiselle lainalle, jotta voit valita lainan, joka sopii sinulle parhaiten. Jos taloudellinen tilanne on muuttunut, olet aina tervetullut tekemään uudelleen. Käyttämällä LaskuHelppiä, vältyt lainan ottamiselta. Löydä ilmainen velkaneuvonta täältä. Kun rekisteröimme ominaisuuden, voit tehdä suurempia siirtoja verkkopankissa.\nVoit käyttää kulutusluottoa juuri sitä varten, mitä haluat, ja kuten nimestä käy ilmi, rahaa käytetään usein kulutukseen. Tienaat 20 euroa jokaisesta kutsumastasi pikaraha, jotka päättävät hakea lainaa palvelusta. Voit myös muuttaa tätä banaanin reunalla. Olet poistumassa sivulta jota olet muokannut. Mitä odotat. Katso tästä lista yrityksistä, jotka lainaavat vuotiaille.\nExpress Bankin kanssa sinulla on myös mahdollisuus kerätä lainaasi Ikano Pankissa. 1000 SEK ennen etelän auringon matkaa on taattu koko perheelle. Asuntolaina on sopimus, joka tehdään kiinnelainanantajan kanssa.\nKaikki tämä on jotain, joka kuulostaa houkuttelevalta, mutta tietenkin se tulee jonkin muun kustannuksella. Lisäksi sinulla on mahdollisuus vähentää koko valuutan määrä ennen arvioitua maturiteettia, mikä lyhentää nopeaa lainaa. Kuten sana, Money Portal, se on laina, jonka jaat toisen henkilön kanssa. Laina-apu on edelleen vaihtoehto. Quick Loans Payout samana päivänä Aikuinen rahapoliittinen tarve voi ilmetä.\nNoudattamalla vastuullista luotonantotapaa asiakas välttyy yllättäviltä menoilta. Tähän sisältyvät kaikki lainan perustamiseen liittyvät kulut sekä korot ja muut maksut, jotka ilmenevät laina-laskimessa. Monet kärsivät vaikeuksista, koska he eivät tiedä käytettävissä olevia tulojaan, koska he eivät ole laatinneet oikeaa budjetia. Pienien lainojen vastustajat todella saavat apua yllättävältä puolelta, Mr. Laina maksuton on hyvä tarjous. FiksuRahoitus on kotimainen lainanvälityspalvelu. Hakemuksen jättämällä hyväksyn käyttöehdot. MiniFinans on rekisteröity Tanskan Finanssivalvonnassa, sillä on erinomainen pisteet Trustpilotissa ja yleensä on paljon turvallisuutta ja käyttäjäystävällisyyttä.\nSaattaa olla monta eri syytä, miksi olet päättänyt, ja kun olet rekisteröitynyt täällä, voi olla erittäin vaikea lainata rahaa uudelleen. Luultavasti toiseksi tärkein arviointilupa, jonka mukaan lainanantajan on valittava, kuinka kauan maturiteetti voi saada lainaansa. Ja viimeisenä mutta ei vähäisimpänä, voit tietysti maksaa lainan milloin tahansa - älä mitään ärsyttäviä maksuja.\nHuhtikuu on todellinen hinta, jonka maksat mikrofonista. Tämä tehdään pikavippi koroton budjetin kuukausittaiseen talouteen. Kaikki Suomen pikavippipaikat -listauksen pitäminen täysin ajan tasalla on vaativaa, koska pikavippipalveluita ja niiden taustalla olevia yrityksiä syntyy ja kuolee jatkuvasti.\nNämä määrät ovat selvillä laina-laskimessa. Jos olet ajatellut lomaa, pikavpipi valuuttamuunnin ja katso, mitkä valuutat ovat arvokkaita. Voit myös kysyä meiltä kysymyksiä. Ymmärtää tämän sanaston käsitteet LaanePenge. Toivomme, että löydät oikean lainan sinulle. Onko edullisempaa lainata rahaa pankilta vai verkosta.\nLainat usein. Tämä sovellus on sinulle asunnonomistaja, joka haluaa yleiskuvan siitä, milloin se maksaa lainaasi uudelleen. Basis Bank Basis Bank on internetpankki. Sinun ei tarvitse olla suuria tuloja tai vastaavia. Mutta se on niin paha totuudesta kuin se voisi olla. Edellä mainittujen etujen ohella verkkolainauksen hyväksymiselle asetetut vaatimukset ovat varsin lieviä, mikä on myös lainanottajalle suuri etu.\nJos valitset vaihtuvakorkoisen lainan, on tärkeää, että tiedät riskit ja voit pikavippi koroton lainan maksamista, vaikka korot nousisivatkin. Ei - he eivät. Mitä tekijöitä minun olisi kiinnitettävä huomiota, kun lainata verbi kuluttajaluottoa. Jos sinun on nostettava laina, etenkin suuret, kannattaa aina tutkia vaihtoehtoja huolellisesti ja laskea ne laina-laskimella.\nVaihtokurssit ovat halvimmat, kun taas kiinteät korot antavat sinulle suuremman turvan suhteessa kuluihin koko takaisinmaksuaikana. Siksi riippuu tilanneasi ja ei vähiten yksityistaloudestasi, minkälainen laina sopii sinulle parhaiten tänään. Vakuutetaan työttömyyttä vastaan. Samalla päätät, kuinka monta kuukautta laina on ohi. Tässä on monia uusia lainaehtoja verkossa, ja se on sekä pieniä lainayhtiöitä että suurempia vakiintuneita yrityksiä, kuten useimmat meistä jo tietävät.\nMaksa takaisin yli 12 kuukautta, 24 kuukautta tai 36 kuukautta. Riittää, että he voivat tavoittaa ja tarkistaa, oletko rekisterissä ja vaikka sinulla on muita lainoja. Jos harkitset kodin ostoa, lainaamista omassa talossa tai uudelleensijoittamista nykyisestä kiinnityksestänne, olet tervetullut vastaanottamaan BRFkreditin sitomatonta lainaehtoa.\nLuottosopimus on voimassa toistaiseksi. Och om du ansökt om ett lån hos en kreditgivare som använder sig av Bisnode syns det inte i Creditsafes kreditupplysningar och vice versa. Saadaksesi tarkan laskelman hakee lainaa ja hanki ei-sitova tarjous. Urakehitys Apteeraus Hallinto Maksupalvelut Inhabile Potilaat Oikeudellinen asema Avioliitto Avioliitto, rekisteröity kumppanuus ja avopuolisoyhteistyö Avioero Pikavippi koroton Erottelu ja avioero Aviomies Korvaus Rahastojen jakaminen Vanhusneuvosto Vanhin neuvoston tehtävät Paikallinen vanhin politiikka Vanhimman neuvoston valinta Täydentävät tiedot.\nPikavippi koroton kulutusluotot ovat yleensä kalliimpia kuin pankkilaina. Joukkovelkakirjalaina on asuntolaina, kuten jatkuu. Seuraavana päivänä laitos voi hyväksyä lainan ja maksaa tilillesi, joten se tarvitsee ylimääräistä päivää ennen kuin ne ovat käytössä BankID: llä. Hakemuksen kautta saat tarjouksia lainoista useilta pankeilta ja muilta lainanantajilta.\nKäyttää pankkia alustavasti 4½ vuotta. Esimerkiksi VIVUS tarjoaa enintään 4 lainan. Korkokulut Korkolaskuri - miten se toimii Korkolaskimesi avulla voit laskea kuukausittaiset ja vuosittaiset korkokulut, kun tiedät lainanottokoron.\nSamaan aikaan on olemassa muita, jotka tarjoavat ensimmäisen lainan ilman korkoa.\nLue lisää elämä laina


Hilvo, Sonja (2015)\nTämän opinnäytetyön yleisenä tavoitteena oli auttaa Great Place to Workin toimitusjohtajaa hänen tavoitteessaan kehittää yrityksestä entistä parempi työpaikka Great Place to Workin hyvän työpaikan mallin mukaisesti. Kehittämistehtävän tavoitteena oli löytää keinot, joilla hyvän työpaikan kokemusta voidaan arvojen avulla edelleen vahvistaa. Opinnäytetyön tekijän tehtävänä oli selvittää hyvän työpaikan mallin sekä arvojen välinen yhteys ja tuoda näin toimitusjohtajan käyttöön mahdollista uutta tietoa. Tehtävänä oli myös selvittää, miten GPTW:n arvot koetaan ja ymmärretään organisaatiossa, sekä onko ymmärrys yhdenmukainen työntekijöiden välillä.\nOpinnäytetyössä käytetty Great Place to Workin hyvän työpaikan malli rajasi kehittämistehtävän ja siinä käytetyn teoreettisen viitekehyksen. Teoria käsitteli hyvän työpaikan rakentamisen lisäksi luottamuksen merkitystä ja rakentumista organisaatioissa sekä arvoja johtamisen välineenä ja yrityskulttuurin osana.\nOpinnäytetyön tuloksena todettiin, että organisaation arvot ovat vahvasti yhteydessä hyvän työpaikan kokemuksen kanssa. Luottamus on hyvän työpaikan tärkein ominaisuus, jota rakennetaan organisaatioissa arvojen mukaisella, osallistavalla ja työntekijöitä arvostavalla johtamisella. Arvot luovat pohjan organisaatiokulttuurille, antavat työntekijöille ohjeet toimia, tukea päätöksenteolle ja luovat sitä kautta turvallisuutta. Organisaation arvot tulevat todeksi vain tekojen kautta, jonka vuoksi on tärkeää, että arvojen merkitys ymmärretään samalla tavalla kaikilla organisaatioiden tasoilla.\nArvojen mukaisella johtamisella sekä johdon ja esimiesten esimerkillisellä arvojenmukaisella toiminnalla on erityinen merkitys luottamuksen rakentamisessa ja sitä kautta hyvän työpaikan kokemukseen. Arvojen vastainen toiminta voi sen sijaan rikkoa luottamuksen ja aiheuttaa näin päinvastaisen kokemuksen vahvistamista.


Omat ilmastoteot | Viivu Seila\nMiten usein minulla on valot päällä? Miten paljon käytän vettä? Miten paljon syön? mitä syön? Millaisissa pakkauksissa ostan ruokani? Missä ruokani on tehty? Miten usein ostan? Mitä ostan? Mistä ostan? Ostanko tarpeeseen? Ostanko halpaa? Missä tuotteet on tehty? Millä minä kuljen? Kuinka usein matkustan? Kierrätänkö roskat? Mikä menee muovin keräykseen, mikä bioastiaan, mikä paperiin, kartonkiin, lasiin, metalliin? Mitä kosmetiikkani pitää sisällään?\nTiesitkö, että Alkoon voi viedä tyhjän viinilaatikon sisällön?\nTiesitkö että Mustiin ja Mirriin voi viedä tyhjän koiranruokapussin?\nAsioita joihin itse voi vaikuttaa on paljon. Todella paljon. Niin paljon, että ahdistus on helppo hankkia. Alle luettelen asiat, joita minä huomioin omassa arjessani.\nSammutan valot huoneista joissa en ole\nOlohuoneessa on valot aina pimeänä aikana kun Samu-koira on yksin kotona\nPäällä ainoastaan silloin kun sitä katsotaan, eli erittäin harvoin. Välillä unohdan, että edes omistan television.\nTiedän auton olevan epäekologinen vaihtoehto. Tällä hetkellä minulla ei ole kuitenkaan mahdollisuuksia laittaa sitä pois. Minulla on pieni bensa-auto, joka kuluttaa todella vähän\nHaaveilen tietenkin sitäkin ekologisemmasta vaihtoehdosta, mutta ei ole realistista vaihtaa autoa sähköautoon tällä hetkellä.\nOlen tietoisesti jättänyt autoni laittamatta lämmitykseen, jottei sähköä kulu. Olen myös alkanut suosimaan julkisia kulkuvälineitä aikeisempaa enemmän pitkillä matkoilla.\nValutan vettä suihkussa viikossa n. yhden tunnin verran.\nPesen pyykit 40 asteessa, lakanat ja pyyhkeet 60 asteessa. Pesen pyykin vasta kun saan mahdollisimman täyden koneen.\nOlen ollut erittäin tehokas rahankäyttäjä. Siis sellaisiin asioihin jotka ovat nyt vaan kivoja, mutta mitä en todennäköisesti olisi tarvinnut. Nykyisin mietin tarkkaan mitä ostan.\nTarpeen tai tahdon herätessä yritän ensin etsiä tavaran käytettynä\nBoikottilistani: H&M, Zara, Vallila, Iittala (paitsi Arabia ja muut made in Finland. Olen myös saanut Marimekkoa ja Taika sarjoja lahjaksi, joten olen sen verran joustava), united colors of benetton, Esprite. Edellä mainittuja asioita vältän viimeiseen asti ostavani. Kirppiksillä voin tehdä poikkeuksia.\nMyös suklaa, sipsi, valmisruuat ja muu ns. turha herkku ostelu on saastuttavaa\nSuosittelen välttämään mahdollisimman paljon irtopakattuja asioita, esim. heräteostoksina patukoita ym.\nSuosin Suomalaisia tuotteita\nVältän tehotuotettuja tuotteita (esim. Ikea, ulkomaalainen liha, ketjukuteet)\nKierrätän kaiken. Muovit, metallit, kartongit, paperit, patterit ja bion.\nKoiranruokasäkit, viinilaatikoiden sisäpussin laitan talteen ja vien Mustiin ja Mirriin sekä Alkoon\nTölkit ja tyhjät pullot. Palautan kaikki, myös pantittomat\nOtan tyhjät lasipurkit talteen, esim. pilttipurkit, kurkkupurkit jne. (Hyödynsin tyhjiä pilttipurkkeja kampanjamateriaalina. Kannet maalattiin punaisiksi ja sisälle laitettiin muutama suklaa ja runo. Jaoin näitä ystävänpäivänä keskustassa ”Ystävänpäiväyllätys”)\nSäästän asioita, ja käytän uudelleen. Esim. pakkausmateriaaleja papereita ja pahveja\nSyön vähän. Ostan yleisesti todella vähän ruokaa.\nOstan kotimaisia tuotteita.\nOlen jättänyt lehmänmaidon kokonaan pois. (Syön kuitenkin välillä suklaata ja juustoa hiukan useammin)\nRuokahävikkini on tosi vähäistä\nPlus: Tänä talvena en laittanut kotiini lattialämmitystä päälle koko talvena!\nTässä on nyt joitain asioita, joita huomioin arjessani ja mitkä ovat ilmastonkannalta kestäviä. Työtä on minulla vielä esimerkiksi lihan syömisen lopettaminen, auton käytön vähentäminen jne.\nJos sinulle tulee jotain mieleen, mitä voisin petrata tai muita kysymyksiä, niin kuulen niitä mielelläni. Voit laittaa vaikka kommentilla alas ajatuksiasi.\nSubmitted by J M (ei varmistettu) on Ke, 03.04.2019 - 16:01\n"Olen tietoisesti jättänyt…\n"Olen tietoisesti jättänyt autoni laittamatta lämmitykseen, jottei sähköä kulu." Esilämmitetty auto kuluttaa vähemmän bensiiniä ja moottori kuluu vähemmän (lohkolämmitin).\nSubmitted by Anonyymi (ei varmistettu) on La, 06.04.2019 - 19:13\nHei, mieleeni tuli tähän…\nHei, mieleeni tuli tähän bloggaukseen liittyen, ja näin vaalien alla, että olennaisempaa politiikan kannalta on se, mitä päätöksiä ja ratkaisuja olet valmis viemään eteenpäin työelämässä ja politiikassa. Toki on hienoa, että olet sitoutunut muutoksiin myös yksityishenkilönä, omassa elämässäsi.\nSubmitted by Viivu on To, 11.04.2019 - 08:21\nIn reply to Hei, mieleeni tuli tähän… by Anonyymi (ei varmistettu)\nOlet aivan oikeassa. Olen kirjoittanut siitäkin Ilmasto-kirjoituksen. Tämän kirjoituksen kirjoitin, sillä erityisesti nuoria kiinnostaa nimenomaa omat henkilökohtaiset ilmastoteot.


Kysymys Kinnusen jorinoista | Inderes: Osakeanalyysit, mallisalkku, osakevertailu & aamukatsaus\nInderes Q&A 18.03.2020 15:28\nJuha luetteli kriteerit yhtiöille, joiden osakkeita hän on nyt aivan viime viikkoina ostanut tai aikoo jatkossa ostaa. Ovatko kaikki yhtiöt kuitenkin niitä, joille Inderesillä on lisää tai osta suositus? Vai eikö edellä mainittu periaate ole enää voimassa?\nInderesin eettisissä säännöissä ei ole poikkeuksia, ja periaate on voimassa aina. Eli minä tietenkin noudatan niitä. Tämä tarkoittaa, että ostan ainoastaan osakkeita, joissa Inderesillä on positiivinen suositus (lisää / osta). Tämä koskee toki vain niitä yhtiöitä, joissa Inderesillä yleensäkin on sijoitussuositus eli valtaosaa Helsingin pörssiä. Ulkomailla vastaavia rajoituksia ei pääsääntöisesti ole.\nEttei tarvitse kenenkään kysyä uudestaan toiseen suuntaan, niin olen myös myynyt ainoastaan osakkeita, joissa Inderesillä on ollut negatiivinen suositus. Kerron tämä viitaten jorinan osaan, jossa sanon leikanneeni jo aiemmin salkustani sivuosumat. Eli yhtiötä seuraavan analyytikon näkemys jyrää aina omat mielipiteeni. Eli, salkussa pysyvät, jos suositus on positiivinen. Tämä ei ole ollut viime viikkoina aina mukavaa, mutta arvot ovat oikeasti arvoja, kun välillä niistä pitää maksaa. Lisäksi minua koskevat tietenkin kaikki muut säännöt kuten karenssiajat tutkimuksen ollessa kesken sekä kaksi päivää tutkimuksen jälkeen.\nMe Inderesillä laitamme aina tutkimusta hyödyntävät sijoittajat ennen omia sijoituksiamme.


Mielipide: Aluevaalit tärkeät kokoomuksen torjumiseksi – Kansan Uutiset\nMielipide: Aluevaalit tärkeät kokoomuksen torjumiseksi\nMikko Aura 27.12.2021 16.00\nKokoomukselle sote-uudistuksessa kuten monissa muissakin asioissa tärkeintä on mahdollisimman suuren hyödyn tuottaminen yksityiselle bisnekselle. Edellisellä hallituskaudella se oli vähällä saada tässä tavoitteessa jättipotin. Silloin kokoomus hyväksyi sote-uudistuksessa likimain kaikki kepun vaatimukset hintana laajasta yksityistämisestä, joka oli puettu valinnanvapauden hämäyskaapuun. Julkiselle taloudelle olisi jäänyt vain maksumiehen rooli.\nJos todellinen tavoite olisi ollut sinänsä kauniilta kuulostava valinnanvapaus, miksi sitä ei vaadittu työterveyteen? Siellähän mennään sille terveysasemalle, jonka kanssa työnantaja on tehnyt sopimuksen. Selitys on, että jo nyt lähes aina on kyse yksityisestä terveysasemasta, joten valinnanvapautta ei tarvittu keppihevoseksi. Nykyhallituksen esitykselle kokoomus antoi täyden tyrmäyksen, vaikka se muilta kuin yksityistämisen osalta on lähes sama kuin Sipilän hallituksen malli. Eivät edes kokoomuksen aiemmin korostamat ”leveämmät hartiat” sitä enää kiinnostaneet.\nVaara ei kuitenkaan ole ohi. Sen, mitä kokoomus ei aiemmin saavuttanut valtakunnallisesti, se varmasti pyrkii viemään läpi alueellisesti. Toistaiseksi kokoomus on pitänyt tässä asiassa matalaa profiilia.\nJos kokoomus saa nykygallupien mukaisen kannatuksen, on suuri vaara, että sote-uudistus päätyy ojasta allikkoon. Tämän torjumiseksi aluevaalit ovat äärimmäisen tärkeät.


Kipakka kipinöi: Harmaata joka puolella\nkoeta jaksaa. voimahalaus täältä!!!!\nmeinas unohtua: onnittelut valmistumisesta!!\n4. kesäkuuta 2009 klo 18.52\nVoimia, ja onnittelut valmistumisesta täältäkin.\nOle sen verran aktiivinen että selvitä onko teidän kunnassa perhetyötä. Josko sieltä saisit vähän apua arkeen.\nItse olen aikanani saanut 8h viikossa, ja se auttaa jo paljon.\nJa koska teillä tilanne on tuo, uskon että saat nuorimmalle hoitopaikan sosiaalisista syistä johtuen, hyvinkin nopeasti. Ole siis itse sen verran aktiivinen.\n4. kesäkuuta 2009 klo 20.20\nJaksamista! Kyllä se päiväkin vielä paistaa. Ja kannattaa pyytää apua, ettet itse pala loppuun!\n4. kesäkuuta 2009 klo 20.51\n4. kesäkuuta 2009 klo 21.02\nHalirutistus minultakin! Yllä saitkin jo hyviä neuvoja, jos ne vain tuntuvat sinulle sopivan ja jaksat hakea apua, niin voisi helpottaa.\nJa toinen hali onnitteluksi valmistumisesi johdosta, jos ei olla ennen sitä enää "linjoilla"!\n4. kesäkuuta 2009 klo 21.38\nOnnea ystävä kallis valmistumisen johdosta!\nKun etelä suomeen lähdetään ajamaan,niin tulen henk.kohtaisesti halaamaan sinua.Ilmeisesti vasta juhannuksen jälkeen päästään liikkeelle!\n4. kesäkuuta 2009 klo 21.45\nVoimia! Ja onnittelut valmistumisesta! Ja kiitos kommentistasi, se lämmitti tavallista enemmän!\n4. kesäkuuta 2009 klo 23.27\n4. kesäkuuta 2009 klo 23.40\nOikein paljon onnea sinulle ja lämmin halaus täältä kaukaa! Rutistetaanpas sinua toisenkin kerran, jotta saat voimia ja tsemppiä arjen pyöritykseen! Lasten kesälomat ja työ yhteensovitettuna vaatii aina monenmoisia järjestelyjä, mutta toivotaan että kaikki menee hyvin! Täällä minä pääsen piakkoin aloittamaan työkokeilun... eilen sain illasta tietää.\n5. kesäkuuta 2009 klo 6.57\nVoimahali täältäkin! Tsemppiä ja jaksamista!\nJa lämpöiset onnittelut valmistumisen johdosta!\n5. kesäkuuta 2009 klo 7.40\nTsemppiä ja voimia sinne kotirintamalle :)\n5. kesäkuuta 2009 klo 12.18\nOnnea valmistumisesta ja työstä! Ja miultakin paljon voimia kotiasioihin, tee vaan ne kotihommat, jotka jaksat. Ja tosiaan valjasta ne murkut hommiin :) helpommin sanottu kun tehty, ainakin jos ihteeni muistelen. Paljon voimia!\n5. kesäkuuta 2009 klo 13.19\nKirsi, minä olen oman osani saanut avusta ja kuuntelijoista ja ymmärryksestä, kun oma elämä oli aikas laikka sekaisin ja hullunmyllyä. Liki kolme vuotta tässä on mennyt ja vielä kasaillaan palasia, mutta kyllä se aurinko on alkanut paistaa tähän risukasaan.\nTällä tahdon kertoa, että varmasti sinäkin saat kuuntelijasi, tukesi ja ymmärryksen ja varmasti teilläkin se aurinko alkaa paistamaan. Tiedän senkin, että tämä ei välttämättä lohduta hirmusti, mutta tiedät kuitenkin, että täällä on ainakin yksi ihminen, joka kuuntele, ymmärtää ja tukee!\nOnnittelut ja onnea kesääsi.\nKyllä se aurinko paistaa myrskypilvien takanakin...\n5. kesäkuuta 2009 klo 15.56\nTäältäkin iso rutistus ja voimia! Edellisten kommenttien neuvoihin minäkin yhdyn. Tsemppiä ja onnea!\n5. kesäkuuta 2009 klo 20.24


MiQ: BMW E60 530D\nAihe: MiQ: BMW E60 530D La 26 Huhti 2014 - 22:58\nTehdään nyt tännekkin juttua, vaikkei sitä paljoa olekkaan. Muuten jää varmaan tekemättä kokonaan\nEnsimmäinen bmw (E34 525I) tuli hankittua kesällä 2011, kun autokortti oli saatu taskuun. Sitä yritin omien mieltymysten mukaan pienillä muutoksilla harrastuspeliä. 2013 syksyllä oltiin tilanteessa, että joko jalostaa E34 oikein viimeisen päälle tai siirtyä seuraavaan autoon. No parin mutkan ja käänteen jälkeen 2014 tammikuussa oli lentolippu Berliiniin ja hakusessa E60 diisseli.\nEli Saksaan lähdettiin alunperin ihan kokemuksena katsomaan millaista autokauppa sielläpäin on. Lopulta pienen etsinnän jälkeen löytyi siisti yksilö mikä vastasi kriteereitä. Auto oli siis -07 530dA LCI, perus siisti harmailla sporttinahkajakkaroilla ja deep sea blue värillä.\nEli tästä kuvasta alkoi yhteinen taival auton kanssa. Nordhausenissa bmw liikkeen pihalla käteltiin myyjän kanssa ja otettiin nokka kohti Suomea.\nOli aika mielenkiintoista ajaa Ruotsin läpi, kun 200km ennen Tukholmaa alkoi sataa lunta oikein kunnolla. Ehjänä kuitenkin selvittiin\nValitettavasti tämän enempää kuvia ei itsellä ole auton vakiokuosista, eipä siinä mitään kummempaa ollutkaan. Autolla ajettiin talven läpi ihan sellaisenaan ja samalla suunniteltiin tulevaa kesää. Tarkoitus oli ottaa tuttu ja turvallinen resepti: pieniä yksityiskohtia, kunnon vanteet ja madallus.\nMuokkaukset aloitettiin lumien sulattua, kun tallitiloja ei ole :)Tammikuun lopussa laitoin täydellisen m-sport korisarjan tilaukseen ja sain sen juuri sopivasti maaliskuun lopussa. Asennus oli sellainen, että seuraavalla kerralla ostan suosiolla suoraan m-sportin :DOsat olivat laadukkaat(OEM), mutta se näpräämisen määrä, että istuu nätisti ja pieni pelko perseessä, kun käsittelee vastamaalattuja osia.\nPari kuvaa työn tuoksinnassa.\nSeuraavaksi työlistalla oli alusta, BTCF puolella järjestettiin juuri sopivasti kimppatilaus bc racingin alustoista. Olin todennut ne toimiviksi vanhassa E34, joten valinta oli helppo. Tilasin 12kg/14kg jousilla, enkä kadu yhtään. Auto on vielä mielestäni mukava ajaa ja todistetusti kesti neljä ihmistä kyydissä hankaamatta kaariin kertaakaan mutkapätkät acs jälkeisessä btcf miitissä ja 1-tien siltasaumat/pomput kovassa vauhdissa.\nVanteiden kohdalla oli jännä tilanne. Ne tuli hankittua jo ennen autoa, helmikuussa 2013. Olin aina haaveillut näistä vanteista, kun ensimmäisen kerran näin ne yhden jenkeissä olevan E38 alla. Nämä olivat ebayn kautta huudettavissa ja onni osui omalle kohdalle.\nKyseessä on 19" oz futurat, jotka olivat alunperin tehty jaguar XK8 arden nimisen virityspajan toimesta. Samanlailla, kuin vaikka ac schnitzer type 1 E34 koriin. Erikoisuus 16-18" futuroihin verrattuna on, että nämä ovat 2-osaiset.\nTarkat speksit 19x9.5 ET19 - 19x10 ET21\nPurin vanteet, poistin lakat lipoista ja kiilloitin.\nLipat valmiina (IG kuva )\nVanteiden keskiöissä olevat siivekeviritykset lähtivät pois ja tilalle kaavailin ardenin logoa, mitä olen nähnyt muissakin vastaavissa vanteissa. Lopulta mistään ei löytynyt valmiina joten itse ne piti teettää. Kiitokset btcf puolelle kuva-aihiosta ja NPS puolelta Jakelle itse tarratyöstä, suosittelen.\nValitettavasti en muistanut ottaa vanteista tarkempia kuvia valmiina, kun olivat vielä irti. Päälle pistettiin 225/35 & 235/35 renkaat.\nEnsimmäiset sovitukset vanteiden kanssa:\nViimeinen muokkaaja, MiQ pvm Su 27 Huhti 2014 - 23:14, muokattu 3 kertaa\nAihe: Vs: MiQ: BMW E60 530D La 26 Huhti 2014 - 22:58\nSitten vielä parit kuvat nykyhetkestä tuulos miitistä. Laskettu hieman alaspäin viime kuvista\nAuto alkaa olemaan omaan makuun aika hyvä. Vielä pientä hieromista ja näpräämistä pitäisi tehdä, mutta pääasiassa auto tarvitsee vain kovaa ajoa\nAihe: Vs: MiQ: BMW E60 530D Su 27 Huhti 2014 - 0:37\nTää korimalli on bemarin hienoimpia ja joskus miettiny itellekki seuraavaks autoks tämmöstä. Todella hieno tämäkin. :afro:\nAihe: Vs: MiQ: BMW E60 530D Su 27 Huhti 2014 - 3:12\nTää oli kyllä positiivinen näky ku rullasit siihe Liedon Shellille! Iso peukku, keep up the good work\nAihe: Vs: MiQ: BMW E60 530D Su 27 Huhti 2014 - 9:25\nTodella maukasta,väri ja futurat natsaa paremmin kun hyvin! Sisälle viel jotain muutosta?\nAihe: Vs: MiQ: BMW E60 530D Su 27 Huhti 2014 - 11:47\nOho! Mää kauan aikaa skippasin tän topikin avaamista, mutta täällähän hieno laitos on. Seuraavaksi myllyä maalipinnalle\nAihe: Vs: MiQ: BMW E60 530D Su 27 Huhti 2014 - 11:58\nMyllytys kuuluu työlistalle Sisustasta pitäisi napata kuvaa, kun saan aikaiseksi.\nAihe: Vs: MiQ: BMW E60 530D Su 27 Huhti 2014 - 17:08\nTää on hieno. Kiinnitti heti huomion eilen kun pysäköit tän tuuloksessa. Todella maukas laite.\nAihe: Vs: MiQ: BMW E60 530D Su 27 Huhti 2014 - 19:04\nTätä tuliki tuuloksessa kuolattua. Helvetin hyvä !\nAihe: Vs: MiQ: BMW E60 530D Su 27 Huhti 2014 - 20:14\nPakko kompata edellisiä, livenäki oli erittäin mahtava laite! :cheers:\nAihe: Vs: MiQ: BMW E60 530D Su 27 Huhti 2014 - 23:11\nYhdytään hehkuttajien joukkoon. Erittäin tyylikäs paketti! Näköjään futurat sopii autoon kun autoon\nAihe: Vs: MiQ: BMW E60 530D La 3 Toukokuu 2014 - 20:42\nNappasin vihdoin pari ruutua sisäpuolelta.Mitään järkevää kuvaa en saanut otettua, mutta näkee nyt suunnilleen millainen on.\nAsentelin enkelin silmiin halogeeni valojen tilalle vähän kirkkaammat xenonit. Piti vaan tilata 5000k, mutta ilmeisesti on kuitenkin 6000k Pirun kirkkaat ovat, päivällä näkyvät hyvin ja yön hämärtyessä ehkä jopa liian hyvin\n17.5 olisi Seinäjoelle AJtechille varattu aika ohjelmointiin, putkesta pitäisi rosterilla korvata pari ylimääräistä tukosta ja jos päästäisiin tehoissa sinne 3xx/7xx\nAihe: Vs: MiQ: BMW E60 530D La 3 Toukokuu 2014 - 23:53\nAi saatana tuota viimistä ruutua!\nAihe: Vs: MiQ: BMW E60 530D Su 4 Toukokuu 2014 - 1:33\nTämä on kyllä niin hemmetin hyvä\nAihe: Vs: MiQ: BMW E60 530D Ma 5 Toukokuu 2014 - 0:54\nTodella upeen näköinen bemari Lisää kuvia ja kerrontaa vaan :cheers:\nAihe: Vs: MiQ: BMW E60 530D Ke 7 Toukokuu 2014 - 19:01\nTuli hankittua quaifen lukkoperä, niin saa kaiken irti tulevasta ohjelmoinnista\nAihe: Vs: MiQ: BMW E60 530D Su 18 Toukokuu 2014 - 23:17\nJoo eli tuli käytyä ohjelmoimassa auto vihdoin, tästä olikin jo hetken aikaa haaveillut Samalla katti ja DPF lähti pois ja suoraa putkea tilalle\nOtin hätäisen todisteen\nTehoja tuli ihan odotetusti. Ehkä vähän olisin toivonut 700nm rajan ylitystä, mutta kyllä vetoja on aivan riittävästi nyt :bball: 308/655\nPäätin heti ottaa videolle äänistä vähän näytettä, on kyllä täysi 10/10 omaan makuun :)Sopivan sivistyneet vielä perusajossa, mutta kenkää antaessa murahtaa maukkaasti. Sisälle äänet tulee ihan sopivasti jos kenkii, perus ajelussa melkein vakion tyylinen.\nVideon äänet ei kyllä vastaa ihan elävää elämää. Jos seuraavalla kerralla ottaa TC pois ja pistää sen quaifen paikoilleen\nAihe: Vs: MiQ: BMW E60 530D Su 18 Toukokuu 2014 - 23:28\nEi kyl helpota yhtään omaa e60 kuumetta nää kuvat ja toi video..\nAihe: Vs: MiQ: BMW E60 530D La 19 Heinä 2014 - 18:42\nTosiaan tuli käytyä big meetissä kääntymässä auton kanssa. Ihan hauskaa oli\nVarmaan moni autoa tutkinut huomasi konepellin tähtitaivas lookin, kiitos kiveniskemien. Siihen oltiin sovittu Eekin kanssa sopiva lääke ja auto menikin viime viikonloppuna pieneen ehostukseen. Nyt alan olemaan tyytyväinen, kun on vihdoin maalipintakin iskussa. Kiitokset vielä siitä, Eekiltä homma sujuu.\nEnsi viikolla olisi tarkoitus laittaa quiafe vihdoin kiinni ja tuulilasikin menee vaihtoon. Pienestä kiveniskusta pystysuunnassa koko tuulilasin mittainen vekki\nAihe: Vs: MiQ: BMW E60 530D La 19 Heinä 2014 - 19:50\nNää uudet muoviautot eio oikeen koskaan sytyttäny, mut tää on kyl hieno. Peukut ylös.\nAihe: Vs: MiQ: BMW E60 530D La 19 Heinä 2014 - 19:56\nVoi perse. Ilmankos noi futurat sopiki noin hyvin isoon bemariin, kun ne onkin 19".. Nätti tää on kun mikä, tässä taas hyvä esimerkki, kuinka vanteet tekee auton.. Minä haluan samanlaiset omaan! Onko muuten kenties millä jaolla alunperin?\nAihe: Vs: MiQ: BMW E60 530D La 19 Heinä 2014 - 20:14\nTuumanen jako = 5x120.6\nAihe: Vs: MiQ: BMW E60 530D To 2 Loka 2014 - 15:13\nHeinäkuun lopussa tuli pyörähdettyä bimmerpartyilla. Eipä auto oikein ollut parhaassa terässä kuvaamiseen, mutta laitetaan yksi action kuva mistä tykkäsin.\nTämän jälkeen autolla on lähinnä vain ajettu, eikä tehty oikeastaan mitään. Tuli hankittua käyttis, kun aloitin opiskelun Turun keskustassa ja kadunvarsipysäköinnissä tuntuu tapahtuvan kaiken sortin "vahinkoja" kun porukat suhailee menemään.\nViimeinen kuva autosta kesäkuosissa tuulokselta.\nEli viime viikonloppuna nostin alustan vakiokorkeuteen ja laitoin talvivanteet alle. Tänään kävin katsastamassa auton kanssa ja samalla muutoskatsastin tämän hyvin vaarallisen ja laittoman BC:n alustan.\nTulostin tämän 9 sivun mallikohtaisen KW alustan tuv-hässäkän ja annoin katsurin käteen.\nEipä tässä mitään mullistavaa tule tapahtumaan talven aikana. Fiilistellään lukkoperää, kun kelit muuttuu pakkasen puolelle ja sen sellaista.\nAihe: Vs: MiQ: BMW E60 530D To 2 Loka 2014 - 15:54\nTänään kävin katsastamassa auton kanssa ja samalla muutoskatsastin tämän hyvin vaarallisen ja laittoman BC:n alustan.\nAihe: Vs: MiQ: BMW E60 530D Ma 28 Syys 2015 - 19:03\nMukava kesä takana auton kanssa. Tuli nautittua "toimivasta paketista", perushuoltoa vaan ja ajoa\nKesä kerätty motivaatiota ja nyt on aika laittaa auto kiertoon. Pitkään haaveillut todellisesta harrasteautosta mikä lepää talvet tallissa ja voi tosissaan rakennella.\nAihe: Vs: MiQ: BMW E60 530D